62021CO0569_INF
Διάταξη του Δικαστηρίου (έβδομο τμήμα) της 17ης Νοεμβρίου 2022 –PF (Όριο ηλικίας για την πρόσληψη ψυχολόγων στην αστυνομία)
(Υπόθεση C‑569/21)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινωνική πολιτική – Ίση μεταχείριση στην απασχόληση και την εργασία – Άρθρο 21 του Χάρτη των Θεμελιωδών Δικαιωμάτων της Ευρωπαϊκής Ένωσης – Οδηγία 2000/78/ΕΚ – Άρθρο 2, παράγραφος 2, άρθρο 4, παράγραφος 1, και άρθρο 6, παράγραφος 1 – Απαγόρευση διακρίσεων λόγω ηλικίας – Εθνική κανονιστική ρύθμιση με την οποία το 30ό έτος καθορίζεται ως ανώτατο όριο ηλικίας για την πρόσληψη στην αστυνομία αξιωματικών ειδικών καθηκόντων με την ειδικότητα του ψυχολόγου – Δικαιολογητικοί λόγοι»
1.
Κοινωνική πολιτική – Ίση μεταχείριση στην απασχόληση και την εργασία – Οδηγία 2000/78 – Πεδίο εφαρμογής – Εθνική κανονιστική ρύθμιση με την οποία το 30ό έτος καθορίζεται ως ανώτατο όριο ηλικίας για την πρόσληψη στην αστυνομία αξιωματικών ειδικών καθηκόντων με την ειδικότητα του ψυχολόγου – Εμπίπτει
(Οδηγία 2000/78 του Συμβουλίου, άρθρο 3 § 1, στοιχείο αʹ)
(βλ. σκέψεις 45, 46)
2.
Κοινωνική πολιτική – Ίση μεταχείριση στην απασχόληση και την εργασία – Οδηγία 2000/78 – Απαγόρευση των δυσμενών διακρίσεων λόγω ηλικίας – Εθνική κανονιστική ρύθμιση με την οποία το 30ό έτος καθορίζεται ως ανώτατο όριο ηλικίας για την πρόσληψη στην αστυνομία αξιωματικών ειδικών καθηκόντων με την ειδικότητα του ψυχολόγου – Ουσιαστική ή καθοριστική επαγγελματική προϋπόθεση για την άσκηση της εν λόγω δραστηριότητας – Δεν υφίσταται – Δικαιολογητικοί λόγοι – Δεν υφίστανται – Δεν επιτρέπεται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 21· οδηγία 2000/78 του Συμβουλίου, άρθρα 1, 2 § 2, 4 § 1 και 6 § 1)
(βλ. σκέψεις 48, 49, 51-54, 56, 57, 59, 67-71 και διατακτ.)
Διατακτικό
Το άρθρο 2, παράγραφος 2, το άρθρο 4, παράγραφος 1, και το άρθρο 6, παράγραφος 1, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, ερμηνευόμενα υπό το πρίσμα του άρθρου 21 του Χάρτη των Θεμελιωδών Δικαιωμάτων της Ευρωπαϊκής Ένωσης, έχουν την έννοια ότι αποκλείουν εθνική κανονιστική ρύθμιση με την οποία καθορίζεται το 30ό έτος ως ανώτατο όριο ηλικίας για τη συμμετοχή σε διαγωνισμό για την πρόσληψη ψυχολόγων στο σώμα της αστυνομίας.